
תחינה לאם הכלה קודם החופה
ריבון כל העולמים . היום הזה הוא ראש שמחתנו מכל ימי חיינו , כי על כן זכינו 

להוליך ביום זה את בתנו אל חופתה , עם החתן אשר ייעדת לה לפני צאתה לאוויר
העולם. על כן אני פונה אליך בתפילה בדמעות חמות ובלב נשבר , אב הרחמים 

שלח ברכתך ממרום על הזיווג של החתן והכלה הנכנסים היום בברית הנישואין
להיות איש ואישה. ושלח את מלאכיך הטובים ללוותם אל החופה ופתח לפני 

בתי את שערי החן והחסד מלפני בעלה כאשר עשית לאסתר המלכה ושתמצא מרגוע
בביתה החדש . חיים שקטים ושלווים , שלא תהיה ביניהם שום קטטה
ושנאה , שיהיה זיווגם זיווג של קיימא ויזכו לזרע של קיימא , שלא ייפרדו
זה מזה , אב רחום תן לילדים פרנסתם מכף ידך , שלא יצטרכו למתנת
בשר ודם ויתפרנסו בכבוד בברכה ובהצלחה , ושלא תשלוט בהם עין
רעה ושנזכה אני ואישי לראות בהם רב נחת , ותמלא משאלות לבנו
עליהם לטובה ושילכו לחופה בשעה מוצלחת . אמן .

